Danas je 17. ožujka 73. godine naše ere.
Idemo u antički Rim kako bismo posjetili Liberalije,
godišnji festival koji slavi slobodu rimskih građana.
Pogledajmo sedamnaestogodišnjaka koji se zove Lucije Popidije Secundus.
On nije iz siromašne obitelji, ali živi u regiji poznatoj kao Subura,
siromašnije susjedstvo u Rimu, ali ipak blizu centru grada.
(Gong)
Ovi stanovi su gusto naseljeni,
(Groktanje)
što predstavlja značajan rizik.
Požari su česti pa miris pepela i dima ujutro nije neobičan.
Lucije, koji se probudio u zoru, danas ima obiteljske obaveze.
(Ovacije)
Njegov petnaestogodišnji brat postaje punoljetan.
Polovica djece u antičkom Rimu umre prije nego postanu punoljetni
pa je ovo posebno važan događaj.
Lucije gleda svojeg brata, koji stoji u novoj togi
ispred kućnog oltara s bogovima zaštitnicima,
dok on stavlja svoju bulu, zaštitnu amajliju, na oltar,
usput govoreći molitvu zahvale.
Bula je obavila zadatak. Zaštitila ga je.
Za razliku od mnogih drugih, on je preživio i postao punoljetan.
Sa 17 godina, Lucije je skoro završio svoje obrazovanje.
Naučio je lijepo se izražavati, držati javne govore
i kako čitati i pisati na latinskom i grčkom.
Njegov otac ga je naučio stvari koje se ne mogu naučiti u školi:
kako trčati,
kako plivati
i kako se boriti.
Lucije bi mogao izabrati da, sa 17 godina, postane vojni tribun
i zapovijeda vojnicima na granicama Carstva.
S druge strane, Lucije je još dijete.
Ne povjerava mu se ugovaranje poslova.
Njegov otac će se brinuti za to dok on ne navrši 25 godina.
Otac će mu dogovoriti brak za 10 godina mlađu djevojku.
Njegov otac je bacio oko na obitelj koja ima sedmogodišnju kćer.
Vratimo se natrag na Liberalije.
Dok Lucije odlazi sa svojom obitelji,
dućani su otvoreni dok se stanovništvo bavi svojim poslom.
Ulice su pune putujućih trgovaca koji prodaju nakit
i ljudi koji užurbano hodaju posvuda.
Velikim kolima nije dozvoljen ulazak u grad do popodne,
ali ulice su svejedno prometne.
Očevi i ujaci vode djecu na Augustov forum
kako bi pogledali kipove slavnih rimskih ratnika
kao što je Eneja, koji je doveo pretke Rimljana, Trojance, u Italiju,
i Romul, osnivač Rima.
I svi veliki generali Republike od prije 100 godina.
S ljubavlju, možemo zamisliti očeve i tutore
s njihovom, sada odraslom, djecom
kako se prisjećaju priča o slavi Rima
i prepričavaju velika djela i izreke velikih ljudi prošlosti:
lekcije o tome kako ispravno živjeti
i kako prevladati mladenačke gluposti.
Postoji osjećaj povijesnog značaja ovog mjesta važan za njihovu sadašnjost.
Rimljani su stvorili carstvo bez kraja u vremenu i prostoru.
(Bubnjevi)
Rimu je bilo suđeno da bude vječan kroz rat.
Ratovi su bili neizbježni, čak i 73. godine naše ere.
Vode se ratni pohodi na sjeveru Engleske i u Škotskoj,
sjeverno od rijeke Dunav u Rumunjskoj
i na granici između Sirije i Iraka na istoku.
Sada je 14 sati - vrijeme za odlazak u terme.
Lucije i njegova obitelj idu širokom ulicom "Via Lata"
do Polja Marsa "Campus Martius" i ogromnih Agripinih termi.
Članovi obitelji ostavljaju svoje klijente i oslobođene robove vani
i ulaze u terme sa svojim vršnjacima.
Kupališta bi se promijenila od tamnih soba punih pare do svijetlih.
Rimljani su usavršili proizvodnju prozorskih stakala.
Svi se kreću od prostorije s hladnom vodom
do prostorije s mlakom vodom,
sve do prostorije s jako vrućom vodom.
(Čovjek) Ups!
Više od sat vremena kasnije, gosti odlaze
izmasirani, nauljeni
(Zviždanje)
i ostrugani metalnim alatom strigilom
koji je skidao ostatak prljavštine.
U 15 sati, sedam sati nakon što su otišli od kuće,
muškarci se vraćaju kući na svečanu večeru.
Večera je intiman događaj
s devet ljudi koji leže oko niskog stola.
Robovi ispunjavaju sve njihove želje,
a gosti gestom zahtijevaju još hrane i vina.
Kako se dan primiče kraju, vani možemo čuti tutnjavu kočija.
Klijenti i oslobođeni robovi,
koji su pojeli velik, ali ipak skromniji, obrok,
odlaze do sada mlakih termi
prije nego se vrate svojim domovima.
Kod Lucijeve kuće, pijenje se nastavlja kasno u noć.
Lucije i njegov polubrat ne izgledaju najbolje.
Rob stoji uz njih ako jedan od njih treba povraćati.
S našim znanjem povijesti, mi znamo Lucijevu budućnost.
Za 20 godina će Domicijan, najmlađi sin cara Vespazijana,
pokrenuti vladavinu terora.
Hoće li Lucije preživjeti?